CELEX: 32017D2266
Language: lv
Date: 2017-12-06 00:00:00
Title: Komisijas Īstenošanas lēmums (ES) 2017/2266 (2017. gada 6. decembris), ar ko Īstenošanas lēmumu (ES) 2016/1138 groza attiecībā uz dažiem termiņiem UN/CEFACT standartu izmantošanai zivsaimniecības informācijas apmaiņā (izziņots ar dokumenta numuru C(2017) 8089)

8.12.2017   
            
            
               LV
            
            
               Eiropas Savienības Oficiālais Vēstnesis
            
            
               L 324/55
            
         KOMISIJAS ĪSTENOŠANAS LĒMUMS (ES) 2017/2266
   (2017. gada 6. decembris),
   ar ko Īstenošanas lēmumu (ES) 2016/1138 groza attiecībā uz dažiem termiņiem UN/CEFACT standartu izmantošanai zivsaimniecības informācijas apmaiņā
   
      
         (izziņots ar dokumenta numuru C(2017) 8089)
      
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008 un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (1), un jo īpaši tās 111. un 116. pantu,
   ņemot vērā Komisijas 2011. gada 8. aprīļa Īstenošanas regulu (ES) Nr. 404/2011, ar kuru pieņem sīki izstrādātus noteikumus par to, kā īstenojama Padomes Regula (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem (2), un jo īpaši tās 146.j pantu,
   tā kā:
   
               (1)
            
            
               Saskaņā ar Īstenošanas regulas (ES) Nr. 404/2011 146.g un 146.h pantu dalībvalsts sistēmai būtu jāspēj apmainīties ar zvejas darbību datu un ar pārdošanu saistītu datu ziņojumiem, izmantojot Apvienoto Nāciju Organizācijas Tirdzniecības veicināšanas un elektroniskās uzņēmējdarbības centra (UN/CEFACT) standartu.
            
         
               (2)
            
            
               Komisijas Īstenošanas lēmumā (ES) 2016/1138 (3) ir noteikti termiņi UN/CEFACT standartu izmantošanai zivsaimniecības datu apmaiņā.
            
         
               (3)
            
            
               Lai nodrošinātu darbības nepārtrauktību, ir jānosaka pārejas periods, kura laikā datu apmaiņai Savienībā, kā arī starp dalībvalstīm un trešām valstīm drīkst izmantot līdz 2017. gada 1. novembrim (neieskaitot) izmantoto formātu un UN/CEFACT standarta formātu.
            
         
               (4)
            
            
               Specifikācijas atbildēšanai uz pieprasījumiem par pārdošanas zīmju un pārņemšanas deklarāciju datiem ir jāgroza, lai šo procedūru saskaņotu ar citu datu pieprasījumu specifikācijām.
            
         
               (5)
            
            
               Tāpēc ir lietderīgi pagarināt dažus termiņus, kas Īstenošanas lēmumā (ES) 2016/1138 noteikti UN/CEFACT standartu izmantošanai.
            
         
               (6)
            
            
               Zivsaimniecības kontroles ekspertu grupas sanāksmēs, kurās pulcējās ERS (elektroniskās reģistrācijas un ziņošanas sistēma) un datu pārvaldības darba grupa, dalībvalstis vienojās, ka ir jānosaka pārejas periods, jāgroza iepriekš minētās specifikācijas un jāpagarina daži termiņi.
            
         
               (7)
            
            
               Pārejas periods sākās jau 2017. gada 1. novembrī, tāpēc šis lēmums ar atpakaļejošu spēku jāpiemēro no minētās dienas.
            
         
               (8)
            
            
               Tāpēc Īstenošanas lēmums (ES) 2016/1138 būtu attiecīgi jāgroza,
            
         IR PIEŅĒMUSI ŠO LĒMUMU.
   1. pants
   Grozījumi Īstenošanas lēmumā (ES) 2016/1138
   Īstenošanas lēmumu (ES) 2016/1138 groza šādi:
   
               1)
            
            
               lēmuma 2. pantam pievieno šādu 3. un 4. punktu:
               “3.   Pārejas periodā, kas beidzas ne vēlāk kā 2018. gada 1. maijā, ikvienā apmaiņā ar zvejas darbību datiem starp divām dalībvalstīm turpina izmantot pirms 2017. gada 1. novembra pastāvošo formātu, izņemot gadījumus, kad gan sūtītāja, gan saņēmēja dalībvalsts spēj apmainīties ar zvejas darbību datiem, izmantojot jauno UN/CEFACT standarta formātu.
               4.   Ilgtspējīgas zivsaimniecības partnerattiecību nolīguma satvarā notiekošā apmaiņā ar zvejas darbību datiem pirms 2017. gada 1. novembra pastāvošo formātu turpina izmantot līdz dienai, par ko panākta vienošanās ar attiecīgo trešo valsti.”;
            
         
               2)
            
            
               lēmuma 3. pantu groza šādi:
               
                           a)
                        
                        
                           panta 1. punktam pievieno šādu daļu:
                           “Pārejas periodā, kas beidzas ne vēlāk kā 2018. gada 1. maijā, ikvienā apmaiņā ar pārdošanas zīmju un pārņemšanas deklarāciju datiem starp divām dalībvalstīm turpina izmantot pirms 2017. gada 1. novembra pastāvošo formātu, izņemot gadījumus, kad gan sūtītāja, gan saņēmēja dalībvalsts spēj apmainīties ar pārdošanas zīmju un pārņemšanas deklarāciju datiem, izmantojot jauno UN/CEFACT standarta formātu.”;
                        
                     
                           b)
                        
                        
                           panta 2. punktu aizstāj ar šādu:
                           “2.   Sākot ar 2018. gada 1. novembri, dalībvalstu sistēmas spēj nosūtīt pārdošanas zīmju un pārņemšanas deklarāciju datu pieprasījumus un atbildēt uz tiem, kā minēts Īstenošanas regulas (ES) Nr. 404/2011 146.h panta 3. punktā, un attiecībā uz darbībām, kas notiek minētajā dienā un pēc tās, izmanto UN/CEFACT P1000-5 formātu.”
                        
                     
         2. pants
   Piemērošana
   Šo lēmumu piemēro no 2017. gada 1. novembra.
   3. pants
   Adresāti
   Šis lēmums ir adresēts dalībvalstīm.
   
      Briselē, 2017. gada 6. decembrī
      
         
            Komisijas vārdā –
         
         
            Komisijas loceklis
         
         Karmenu VELLA
      
   
   
      (1)  OV L 343, 22.12.2009., 1. lpp.
   
   
      (2)  OV L 112, 30.4.2011., 1. lpp.
   
   
      (3)  Komisijas 2016. gada 11. jūlija Īstenošanas lēmums (ES) 2016/1138, ar ko groza formātus, kuri pamatojas uz UN/CEFACT zivsaimniecības informācijas apmaiņas standartu (OV L 188, 13.7.2016., 26. lpp.).